**MEMORIU DE PREZENTARE**

**conform Legii 292/2018, anexa 5E**

**I. DENUMIREA PROIECTULUI : CONSTRUIRE IMOBIL P+1E, CAMERE DE**

**ÎNCHIRIAT, FOIȘOR ȘI ÎMPREJMUIRE TEREN**

Amplasament: str. Mihail Kogălniceanu nr. 38C + str. Iancu Jianu nr. 5, Lot ½, Lot 2- nr. 7 Lot 2, sat Vama Veche, comuna Limanu, jud. Constanța

**II. TITULARI**

* numele: VUAP ERCAL;
* domiciliu: str. Gheorghe Doja nr. 22, mun. Mangalia, jud. Constanța;
* numărul de telefon: 0787549583
* numele persoanei de contact: Vuap Ercal

**III. DESCRIEREA CARACTERISTICILOR FIZICE ALE ÎNTREGULUI PROIECT**

* 1. **un rezumat al proiectului**

Pe amplasamentul analizat se propune realizarea unui imobil cu funcțiunea de cazare estivală, având un regim de înălțime maxim P+1 și organizarea spațiului exterior cu elemente de agrement: spații verzi, foișor.

Amplasamentul studiat, se afla în intravilanul localității Vama Veche, comuna Limanu, jud. Constanța, str. Mihail Kogălniceanu nr. 38C + str. Iancu Jianu nr. 5,lot ½, lot 2-nr.7, lot 2, identificat prin nr. cadastral 112761.

Edificarea imobilului se va face în condițiile încadrării în coeficienții urbanistici prevăzuți prin P.U.G. aprobat prin HCL Limanu nr. 112/2016.

Proiectul prevede și amenajarea de spații verzi pentru respectarea prevederilor HCJ Constanța nr. 152/2013.

Proiectantul general este Agrobutique SRL. Str, Cezar Baltag, nr. 1, loc. 23 August, Jud. Constanța, Arh. Oana Mirela Șerbănescu.

* 1. **justificarea necesităţii proiectului**

Proiectul propus se încadrează în tendințele de dezvoltare ale zonei sudice a litoralului românesc înregistrate în ultimii ani.

Scopul proiectului este realizarea unei investiții durabile care va fi integrată în rețeaua turistică existentă și viitoare, pentru a aduce un plus valoare zonei.

* 1. **valoarea investiţiei: -**
  2. **perioada de implementare propusă:** 12 de luni de la obținerea tuturor avizelor
  3. **planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente):**

Terenul studiat se află în intravilanul comunei Limanu, sat Vama Veche, la cca. 40 m vest de E 87 ce străbate localitatea și la cca. 550 m de țărmul Mării Negre (1).

Conform extrasului de carte funciară (2) și Actului de alipire nr. 718/02.03.2023 anexat (3), amplasamentul cu nr. cadastral 112761, având o suprafață de 1127 mp se află în proprietatea numitei Furnică Iliana.

Conform Certificatului de urbanism nr. 101/09.05.2023 și anexei la acesta (4), terenul studiat este supus reglementărilor urbanistice din UTR L2a – Vatra satului, destinația fiind de locuire, dotări, agroturism conform PUG Limanu. Terenul este liber de construcții.

* 1. **o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcţie şi altele).**

Tema cadru propusă de beneficiar a stat la baza întocmirii proiectului, ținând cont de particularitățile terenului din punct de vedere al vecinătăților, al condițiilor stabilite în documentațiile de urbanism în ceea ce privește regimul de aliniere și de înălțime, al asigurării numărului de locuri necesare pentru parcări, al condițiilor impuse prin certificatul de urbanism nr. 101/09.05.2023, ce au la bază reglementările PUG aprobat prin HCL Limanu nr. 112/2016.

Proiectul propune ca pe terenul descris anterior să se realizeze un imobil cu regim de înălțime PARTER + 1 ETAJ, indicii de control privind modul de utilizare a terenului fiind evidențiați în planul de situație (5).

Indicatori urbanistici:

* Suprafața de teren = 1127 mp ; POT actual = 0% ; CUT actual = 0,00
* Suprafața construită propusă = 286 mp
* Suprafața desfășurată propusă = 572 mp
* POT propus = 25,37 % ; POT maxim admis = 30%
* CUT propus = 0,50 ; CUT maxim admis = 0,6
* Circulații pietonale/trotuare = 263 mp
* Circulații auto/parcari = 388 mp
* Imobilul va dispune de 8 camere la parter și 9 camere la etaj, fiecare cu baie proprie și balcon (6).
* Circulația verticală se va asigura prin intermediul unei scări din beton armat.

Față de propunerile înscrise în certificatul de urbanism, titularul proiectului a decis renunțarea la foișorul din lemn.

Infrastructura: Sistemul de fundare se va realiza va fi de tip radier general, dala din beton armat având o grosime de 70 cm.

Suprastructura va fi realizată pe cadre din beton armat cu stâlpi 0.70x0.50cm. Planşeul va fi din beton armat monolit şi va avea grosimea de 15 cm respectiv 13cm. Acoperişul este conceput tip terasă necirculabilă.

Compartimentările interioare se vor realiza din BCA de 10 cm grosime cu finisaj de 2.5 cm avand o grosime in final de 15 cm asigurand izolarea fonica, iar pereții ce despart apartamentele vor fi din BCA de 25 cu finisaj de 2.5 cm avand o grosime finală de 30 cm.

Finisajele interioare vor fi:

* Pardoseli: gresie antiderapantă în holuri, grupuri sanitare, bucătării, casa scarii, parchet laminat în camera.
* Pereți: zugraveli cu vopsea lavabilă, faianță în bucătării și băi.
* Plafoane: zugraveli cu vopsea lavabilă.

Accesele pietonal și carosabil se realizează pe partrea vestică a terenului, din str. Iancu Jianu. Pe amplasament se vor organiza nouă locuri de parcare.

Spațiile verzi vor fi amenajate la nivelul solului, pe o suprafață de 190 mp, reprezentând 16,85% din suprafața terenului. Totodată se va proceda la realizarea unui gard verde a cărui dezvoltare pe verticală va aduce un plus de 257,8 mp (23,35%) spații verzi. Suprafața de spatii verzi va fi suplimentată prin amplasarea de jardiniere pe terasele camerelor, însumând 117 mp (10,38%). În acest fel se atinge procentul minim de spații verzi înierbate și plantate prevăzut de HCJC 151/25.05.2013 pentru acest tip de funcțiune, de 50%. Organizarea spațiilor verzi va presupune plantări de arbori și arbuști decorativi, material dendrologic de calitate, precum și plantare de gazon. Toate acestea asigura estetica și funcționalitatea maximă a spațiului amenajat, în concordanță cu funcția de relaxare și agrement urmărită.

Instalații electrice: obiectivul se va alimenta cu energie electrica in regim trifazat de la rețeua din zona prin intermediul unor firide de branșament montate pe pereții exteriori. Din aceste firide se va alimenta tabloul electric general aflat în parterul clădirii. Înainte de alimentarea tabloului electric general, pe branșament se va amplasa un bloc de măsură și protecție, care cuprinde contorul trifazat de energie electrică.

Alimentarea cu apă a obiectivului se va asigura din rețeaua localității, prin intermediul unui cămin apometric amplasat în incintă, în baza unui proiect de specialitate pentru care se fac demersuri în vederea obținerii avizelor necesare.

Prin același proiect s-a stabilit soluția evacuării apelor uzate menajere gravitațional, în rețeaua de canalizare a localității, astfel încât să nu fie necesară aplicarea unor soluții individuale/locale de colectare /tratare a apelor uzate generate, pe amplasament.

Apele pluviale de pe parcela sunt captate și dirijate spre spațiul verde din incintă.

Apa caldă menajeră va fi asigurată prin funcționarea unei centrale electrice și a unor boilere. Obiectivul va funcționa în perioada estivală, astfel încât nu se pune problema asigurării agentului termic în timpul iernii.

* 1. **descrierea instalației si a fluxurilor tehnologice existente pe amplasament:**

În cadrul obiectivului propus nu se vor desfășura activități de producție, acesta având funcțiune de cazare.

* 1. **materiile prime, energia și combustibilii utilizați, cu modul de asigurare a acestora:**

În perioada de realizare a investiției se vor folosi apă, nisip, pietriș și lemn (cofrare), materiale uzuale necesare operațiunilor de construcție a imobilului, aceste fiind achiziționate exclusiv de la furnizori autorizați

Nu se vor exploata resurse naturale de pe amplasament

In perioada de funcționare a obiectivului consumul de materii prime se referă la asigurarea utilităților (apă, energie electrică).

* 1. **descrierea lucrărilor de refacere a amplasamentului în zona afectată de execuția investiției;**

La finalul perioadei de construcție a obiectivului, în incinta amplasamentului se vor amenaja spații verzi pe o suprafață totală de 564,8 mp (50,1%) conform descrierilor de mai sus.

* 1. **planul de execuție, cuprinzând faza de construcție, punerea în funcțiune, exploatare, refacere si folosire ulterioară**

Planul de execuţie presupune parcurgerea următoarelor etape:

* realizarea organizării de șantier
* delimitarea zonelor de lucru pentru protectia vecinatatilor
* depozitarea temporara a unora dintre materialele de constructii, precum si a echipamentelor si dispozitivelor utilizate in aceasta etapa;
* lucrări amenajare teren (săpături, nivelări, compactări, umpluturi),
* montare cofraje și armături, betonare (fundații, stâlpi, grinzi, planșee) realizare închideri, compartimentări, montare tâmplărie.
* depozitarea deșeurilor rezultate din operațiile de montaj;
* punerea în funcțiune

Lucrările de execuţie se vor desfăşura numai în limitele amplasamentului deţinut de beneficiar. Pe durata executării lucrărilor de construire se vor respecta actele normative privind protecţia muncii în construcţii.

* 1. **relația cu alte proiecte existente sau planificate**

Proiectul este localizat într-o zonă în curs de dezvoltare, în apropiere fiind prezente clădiri cu funcțiuni locative și turistice.

Edificarea imobilului se va face în condițiile încadrării în coeficienții urbanistici prevăzuți prin P.U.G. aprobat prin HCL Limanu nr. 112/2016.

* 1. **detalii privind alternativele care au fost luate în considerare**

În vederea realizării proiectului, beneficiarul nu a luat în considerare alte locații, întrucât amplasamentul prezentat a fost considerat potrivit pentru investiția dorită, fiind situat într-o zonă reglementată urbanistic pentru tipul de funcțiuni propuse și de proiectul prezent și având acces facil la drumuri existente și rețelele de utilități.

Soluțiile constructive alese sunt cele clasice pentru construcțiile rezidențiale și turistice, eventualele alternative țin strict de siguranța și rezistența obiectivului, fără să genereze presiuni diferite asupra factorilor de mediu.

* 1. **alte autorizații cerute pentru proiect:**
  + Aviz alimentarea cu energie electrică
  + Aviz RAJA SA

**IV. DESCRIEREA LUCRĂRILOR DE DEMOLARE NECESARE**

Nu sunt necesare lucrări de demolare.

**V. DESCRIEREA AMPLASARII PROIECTULUI:**

* **distanta fata de granite pentru proiectele care cad sub incidenta Conventiei privind evaluarea impactului asupra mediului in context transfrontiera, adoptata la Espoo la 25 februarie 1991, ratificata prin Legea nr. 22/2001**
  + Nu e cazul.
* **localizarea amplasamentului în raport cu patrimoniul cultural potrivit Listei monumentelor istorice, actualizată, aprobată prin Ordinul ministrului culturii şi cultelor nr. 2.314/2004, cu modificările ulterioare, şi Repertoriului arheologic naţional prevăzut de Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare;**
  + Nu e cazul, nu exista interdicții de construire în ceea ce privește amplasarea obiectivului față de monumentele istorice
  + **hărți, fotografii ale amplasamentului care pot oferi informații privind caracteristicile fizice ale mediului, atât naturale, cât și artificiale și alte informații privind folosințele actuale și planificate ale terenului atât pe amplasament, cât și pe zone adiacente acestuia**

Terenul pe care este propusă implementarea obiectivului este în prezent liber de construcții și se află într-o zonă rezervată construcțiilor rezidențiale din intravilanul localității Vama Veche, UAT Limanu, UTR L2a – Vatra satului, destinația stabilită prin documentațiile de urbanism aprobate fiind: locuire, dotări, agroturism (4).

Vecinătățile amplasamentului sunt următoarele:

* la Nord – proprietate privată IE 110721 – imobil P și IE 111376;
* la Est – proprietate privată: IE101467 – imobil P;
* la Sud – proprietate privată IE101467 – imobil P;
* la Vest – proprietăți private: IE103893 – imobil P, IE 103892 – imobil P; IE 111308 - imobil P+1E.

Terenul studiat se află la cca. 40 m vest de E 87 ce străbate localitatea și la cca. 550 m de țărmul Mării Negre.

Conform deciziei etapei de evaluare inițială nr. 299/19.06.2023, proiectul propus nu intră sub incidența art. 28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare și nici sub incidența prevederilor art. 48 și 54 din Legea apelor nr. 10711996, cu modificările și completările ulterioare.

Imobilul propus P+1E va fi situat la următoarele distanțe față de imobilele din împrejurimi (5):

* + 5,02 m față de imobil P situat la Nord
  + 7,13 m față de imobil P situat la Est
  + 5,47 m față de imobil P situat la Sud
  + 9,48 m față de imobil P și 8,81 m față de imobil P+1E situate la Vest
* **politici de zonare și de folosire a terenului**

Se vor respecta reglementările cuprinse în P.U.G. aprobat prin prin HCL Limanu nr. 112/2016.

* **arealele sensibile**
* Nu e cazul
* **detalii privind orice varianta de amplasament care a fost luata in considerare**

Alternativa analizata in prezentul memoriu este considerata cea mai buna si cea mai rentabilă, în condițiile în care titularul este și proprietarul terenului.

**VI. DESCRIEREA TUTUROR EFECTELOR SEMNIFICATIVE POSIBILE ASUPRA MEDIULUI ALE PROIECTULUI, ÎN LIMITA INFORMAŢIILOR DISPONIBILE:**

1. **Surse de poluanţi şi instalaţii pentru reţinerea, evacuarea şi dispersia poluanţilor în mediu**
2. **protecţia calităţii apelor**

Proiectul nu prevede prelevarea apei subterane din zona amplasamentului și nici prelevarea de apa din sursă de suprafață.

Alimentarea cu apă se va realiza din rețeaua existentă în zonă, ramificație a conductei de distribuție apă Dn 75/110mm PEHD existentă pe str. Iancu Jianu și aflată în administrarea RAJA SA.

Evacuarea apelor menajere se va realiza în rețeaua din zonă conectată la colectorul menajer Dn 250mm PVC-KG situat la intersecția str. Iancu Jianu cu str. Mărgeanului.

Proiectul a primit avizul de amplasament nr. 434/2023 emis de RAJA SA (7).

Conform precizărilor proiectantului, lucrările de branșare/racordare vor face obiectul unui proiect de specialitate.

**a.1) sursele de poluanţi pentru ape, locul de evacuare sau emisarul:**

In perioada de executie a lucrărilor vor rezulta următoarele categorii de ape uzate:

* Ape uzate menajere din activitatea organizării de șantier în cazul deversărilor accidentale sau vidanjării neadecvate a toaletelor ecologice;
* Ape pluviale potenţial impurificate cu eventuale urme de produse petroliere şi materii în suspensie provenite din lucrările desfăşurate pe şantier şi traficul utilajelor şi mijloacelor de transport.

Se consideră că impactul asupra componentei de mediu apă în etapa de realizare a investiţiei este nesemnificativ şi temporar, în condițiile în care lucrările de execuţie se vor realiza conform prevederilor legislaţiei în vigoare. Nu există pericolul interceptării pânzei freatice la realizarea fundațiilor.

In perioada funcționării obiectivului din activitate vor rezulta ape uzate menajere și ape pluviale .

**a.2)** **staţiile şi instalaţiile de epurare sau de preepurare a apelor uzate prevăzute**

În perioada de execuţie, vor fi utilizate toalete ecologice prevăzute cu lavoar, în număr suficient, în cadrul organizării de șantier. Acestea vor fi vidanjate periodic.

Se recomandă totodată aplicarea următoarelor măsuri :

* + depozitarea materialelor de construcții necesare și a deșeurilor generate să se facă numai în spațiile special amenajate în incinta organizării de șantier;
  + se interzice spălarea mașinilor sau a utilajelor în zona de lucru, ori deversarea de ape uzate necontrolat în zona amplasamentului;
  + nu se vor organiza depozite de combustibili în incinta șantierului;
  + se va interzice aprovizionarea cu combustibili a mijloacelor de transport, echipamentelor, utilajelor, în zona unde se execută lucrări
  + se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier;
  + se va achiziționa material absorbant în vederea intervenției prompte în cazul unor scurgeri accidentale de produse petroliere în zona obiectivului.

În perioada de exploatare a obiectivului, lucrările realizate nu vor produce poluări care să afecteze factorul de mediu apa, dacă se va ține cont de următoarele condiții:

* + - alimentarea cu apă a obiectivului va fi asigurată prin racordare la reațeaua existentă în zonă;
    - consumul de apă se va contoriza și se vor impune măsuri pentru evitarea risipei;
    - apele uzate menajere din incinta obiectivului se vor evacua în canalizarea orășenescă;
    - indicatorii de calitate ai apelor uzate evacuate vor respecta condițiile de calitate conform NTPA 002/2005;
    - Aapele pluviale de pe acoperișuri și terase sunt considerate convențional curate și vor fi colectate prin burlane și evacuate în spațiile verzi din incintă.
    - deșeurile rezultate se depozitează numai în spații acoperite, impermeabilizate.
    - se recomandă dotarea obiectivului cu material absorbant biodegradabil pentru intervenție în caz de poluări accidentale.
    - periodic se vor realiza verificări cu privire la starea instalațiilor pentru a preveni apariția unor deteriorări sau neetanșeități care ar putea produce poluarea accidentală a solului, iar apoi prin infiltrare, a apei subterane.

**b) protecţia aerului:**

**b.1) sursele de poluanţi pentru aer, poluanţi, inclusiv surse de mirosuri:**

În cursul desfășurării lucrărilor proiectate se vor înregistra emisii din procesele de ardere a combustibililor utilizați pentru deplasarea mijloacelor de transport (SOx, NOx, CO, particule în suspensie, compuși organici volatili), precum și emisii de pulberi și praf provenite din operațiunile aferente manevrării pământului și materialelor de construcții pulverulente. O sursa de praf suplimentara este reprezentata de eroziunea provocata de vant, fenomen care insoteste lucrarile de constructie, datorita existentei suprafetelor de teren expuse actiunii vantului, urmare a decopertarii si realizarii terasamentelor.

În perioada de funcționare, emisiile suplimentare pot apărea de la traficul auto generat de accesul turiștilor în zona obiectivului.

Imobilul este prevăzut ce centrală electrică pentru prepararea apei calde și va avea funcționare estivală.

**b.2)**  **instalaţiile pentru reţinerea şi dispersia poluanţilor în atmosferă:**

Având în vedere că sursele de poluare asociate activităţilor care se vor desfăşura în faza de execuţie sunt surse libere, deschise nu se poate pune problema unor instalaţii de captare - epurare -evacuare în atmosferă a aerului impurificat/gazelor reziduale.

Nivelul de poluare poate fi diminuat prin aplicarea următoarelor măsuri:

* + procedură de operare standard pentru oprirea activităților generatoare de praf în perioadele cu vânt puternic;
  + umectarea terenului pentru limitarea emisilor de pulberi;
  + utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
  + utilizarea de combustibili cu conținut redus de sulf, conform prevederilor legislative în vigoare.

În ce privește sistemele de ventilație, obiectivul va fi dotat cu aparate de aer condiționat de ultimă generație ce utilizează drept agent de răcire freonul ecologic.

În același sens, terenul aferent obiectivului de investiții va fi amenajat cu spații verzi, ceea ce va îmbunătăți aspectul zonei, atât din punct de vedere peisagistic, cât și al calității aerului.

**c) protecţia împotriva zgomotului şi vibraţiilor:**

**c.1)** **sursele de zgomot şi de vibraţii**

Zgomotele şi vibraţiile ce se produc în situaţii normale de exploatare a utilajelor și instalațiilor folosite în procesul de organizare de șantier au caracter temporar, doar pe perioada desfășurării lucrărilor şi nu au efecte negative asupra mediului, manifestându-se local.

Având în vedere că utilajele folosite sunt acționate de motoare termice omologate, nivelul zgomotelor produse se încadrează în limitele admisibile.

În perioada funcționării obiectivului, dată fiind folosința acestuia de cazare estivală, nivelul de zgomot echivalent la limita incintei se va încadra în limitele prevăzute de STAS 10009/2017 Acustica urbană.

**c.2)** **amenajările şi dotările pentru protecţia împotriva zgomotului şi vibraţiilor –**

În scopul diminuării surselor de zgomot, în perioada realizării investiției se vor lua măsuri precum :

* încadrarea duratei de execuție a proiectului în termenul stabilit, astfel încât disconfortul generat de poluarea fonică să fie limitat la această perioadă.
* lucrările de execuție se vor desfășura numai pe timp de zi, în conformitate cu programul impus de administrația locală, astfel încât să nu producă disconfort în vecinătate.
* se vor folosi utilaje şi mijloace de transport silenţioase adaptate volumului de lucrări necesar a fi realizate, astfel încât acestea să aibă asociate niveluri moderate de zgomot.
* se vor utiliza echipamente și utilaje corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă, inclusiv din punct de vedere al nivelului zgomotului produs.
* programarea activităților se va face astfel încât să se evite creșterea nivelului de zgomot prin utilizarea simultană a mai multor utilaje care au asociate emisii sonore importante.

Pentru perioada de exploatare a obiectivului activitatea desfășurată va fi una specifică zonelor rezidențiale și cu facilități de cazare. Ținând cont de distanțele la care se află obiectivele din vecinătate, considerăm că impactul zgomotului şi al vibraţiilor este nesemnificativ şi nu va afecta negativ populaţia, astfel încât nu se impun amenajări speciale pentru protecția împotriva zgomotului și vibrațiilor.

**d) protecţia împotriva radiaţiilor:**

**d.1)** **sursele de radiaţii** – nu e cazul

**d.2)** **amenajările şi dotările pentru protecţia împotriva radiaţiilor** – nu e cazul

**e) protecţia solului şi a subsolului:**

**e.1)** **sursele de poluanţi pentru sol, subsol, ape freatice şi de adâncime;**

În perioada execuţiei lucrărilor de construcţie principalele sursele potenţiale de poluare pentru sol, subsol si ape freatice, pot fi reprezentate de:

* Scurgeri accidentale de carburanţi, lubrifianţi si substanţe chimice de la utilajele folosite la execuția lucrărilor;
* Scurgeri accidentale de ape uzate menajere de la toaletele ecologice ale organizării de șantier;
* Gospodărirea incorectă a deşeurilor;
* Tranzitarea sau staționarea autovehiculelor în zone necorespunzătoare.

Poluanții care pot afecta calitatea solului sunt în aceste cazuri: hidrocarburile din produsele petroliere pierdute accidental și emisiile de poluanți în aer din gaze arse, care se depun pe sol, dar și poluanţi de natură organică (exprimaţi prin consumul biochimic de oxigen – CBO5, consumul chimic de oxigen – CCO-Cr), materii în suspensie etc.

În perioada funcționării obiectivuluipot apărea incidente cauzate de :

* scurgeri accidentale de produse petroliere de la autoturisme sau alte mijloacele de transport ce tranzitează obiectivul, sau în momentul alimentării cu combustibil;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului.

**e.2)** **lucrările şi dotările pentru protecţia solului şi a subsolului;**

În perioada executării lucrărilor se vor aplica următoarele măsuri de diminuare a impactului asupra factorului de mediu sol/subsol:

* amenajarea organizării de șantier pe platforma pietruită;
* rezervarea unor spații adecvate în incinta organizării de șantier pentru depozitarea pe categorii a deșeurilor și materialelor de construcții, astfel încât să nu existe posibilitatea împrăștierii acestora pe terenurile învecinate;
* staționarea utilajelor și a mijloacelor de transport în incinta organizării de șantier se va face numai în spațiu special stabilit pe platformă pietruită;
* scurgerile accidentale de uleiuri şi carburanţi vor fi localizate prin împrăştierea unui strat de produs absorbant, care ulterior va fi depozitat în container prevăzut cu capac și predat unei firme specilalizate, în vederea eliminării;
* interzicerea efectuării lucrărilor de reparații ale utilajelor în perimetrul șantierului.
* gospodărirea carburanţilor, se va face conform normativelor în vigoare;
* dotarea organizării de șantier cu un număr adecvat de toalete ecologice pentru uzul muncitorilor;
* solul vegetal decopertat se va depozita separat și se va folosi pentru amenajarea spațiilor verzi;
* pământul excavat va fi depozitat separat, într-un depozit organizat în incinta organizării de șantier urmând să fie reutilizat la lucrările de umpluturi necesar a fi executate în cadrul lucrărilor de construcții la obiectivul propus. Surplusul de material va fi transportat numai în locațiile indicate de Primăria Limanu prin Autorizația de construire.

În perioada funcționării obiectivului se apreciează, că în condiții normale de exploatare, nu există surse de poluare a solului. Totuși se va avea în vedere aplicarea următoarele măsuri:

* amenjarea de locuri de parcare în incinta obiectivului și interzicerea parcării autovehiculelor pe spațiile verzi din incintă;
* colectarea corectă și evacuarea apelor uzate menajere în rețeaua localității;
* dotarea cu material absorbant a obiectivului și intervenția promtă în caz de scurgeri accidentale de produs petrolier;
* amenajarea adecvată a spațiilor pentru colectarea selectivă a deșeurilor;
* se va verifica periodic integritatea elementelor și rețelelor din componența obiectivul.

**f) protecţia ecosistemelor terestre şi acvatice:**

**f.1)** **identificarea arealelor sensibile ce pot fi afectate de proiect;**

Nu e cazul: amplasamentul studiat din intravilanul localităţii Vama Veche, comuna Limanu, nu este situat în incinta sau în vecinătatea unei arii naturale protejate.

**f.2)** **lucrările, dotările şi măsurile pentru protecţia biodiversităţii, monumentelor naturii şi ariilor protejate** – nu ecazul

Executarea proiectului nu este de natură să afecteze ecosistemele terestre şi acvatice.

În zonă nu există habitate naturale, floră şi faună, care să necesite conservare.

**g) protecţia aşezărilor umane şi a altor obiective de interes public:**

**g.1)** **identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altele**

Investiția se va amenaja pe terenul deținut de titularul de proiect, fără a afecta alte proprietăți sau circulații publice. Prin realizarea obiectivului propus nu se modifică funcţiunile prevăzute în Certificatul de urbanism şi nu sunt afectate obiective de interes public.

Nu sunt necesare masuri pentru protejarea patrimoniului cultural.

**g.2) sursele de poluanți pentru așezările umane**

Posibile surse de disconfort pentrui locuitorii zonei sunt constituite de emisiile de poluanţi şi zgomot generate de traficul greu şi de utilajele folosite în şantier în timpul realizării lucrărilor.

**g.3) lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public;**

Din punct de vedere al sanatatii publice, se poate aprecia ca functionarea ulterioara a obiectivului nu va induce modificari in starea de sanatate si confort a populatiei, fiind un obiectiv cu functiuni rezidențiale, similare clădirilor din zonă.

La proiectarea imobilului au fost respectate prevederile art. 18 si 19 din OMS nr. 119/2014, modificat și completat prin OMS nr. 994/2018 pentru aprobarea Normelor de igienă și a recomandărilor privind mediul de viață al populației, referitoare la planificarea spațiilor și materialele folosite, astfel:

* este asigurată separarea pe funcțiuni împotriva propagării zgomotelor, mirosurilor, vaporilor;
* finisajele interioare și dotările nu creează riscuri de poluare a aerului interior sau accidente și asigura izolarea corespunzătoare higrotermică și acustică;
* camerele sunt izolate acustic față de zgomotul produs de instalațiile aferente spațiilor învecinate cu altă destinație decât cea de locuit.

În condițiile de funcționare obișnuită se poate considera că activitatea nu va avea un impact negativ ci dimpotrivă, unul pozitiv, dacă ţinem cont de efectele favorabile asupra modului de viaţă al comunităţii și stabilizării economice regionale.

1. **prevenirea şi gestionarea deşeurilor generate pe amplasament în timpul realizării** **proiectului/în timpul exploatării, inclusiv eliminarea.**

În activitatea de construcţie şi întreţinere a obiectivului, se va ţine seama de reglementările în vigoare privind colectarea, transportul, depozitarea şi reciclarea deşeurilor –OUG 92/ 2021 privind regimul deșeurilor.

**h.1) lista deşeurilor (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate;**

În urma activităţilor de construire pentru realizarea investiţiei pot rezulta, în principal, următoarele tipuri de deşeuri, codificate conform Deciziei UE 2013/955

* cod 17 05 04 – pământ - cca. 700 mc
* cod 17 04 07 - amestecuri metalice – cca. 22 kg;
* cod 17 04 11 – resturi de cabluri – cca. 17 kg;
* cod 17 02 01 - deşeuri din lemn – cca 30 kg;
* cod 15 01 01 - deseuri din ambalaje de hartie si carton – cca. 35 kg;
* cod 15 01 02 – deseuri din ambalaje din plastic - cca. 45 kg;
* cod 20 01 02 - deseuri de sticla – cca. 15 kg;
* cod 20 03 01 – deseuri municipale amestecate – 1 t;
* cod 15 02 02 - material absorbant uzat, în funcție de situațiile ivite.

În perioada funcționării obiectivului se vor genera cu precădere:

* Deseuri menajere – 20 03 01
* Ambalaje de hârtie și carton – 15 01 01
* Ambalaje metalice – 15 01 04
* Ambalaje de sticlă – 15 01 07
* Ambalaje din materiale plastice – 15 01 02

**h.2)** **modul de gospodarire a deseurilor**

Deşeurile generate pe amplasament vor fi in cea mai mare parte solide. Vor fi colectate in mod selectiv, in recipiente speciale si vor fi evacuate periodic. Astfel :

* deşeurile reciclabile – plastic, hârtie, carton, lemn, sticla, metal, diverse ambalaje etc. se vor precolecta în recipiente separate și vor fi predate unui operator economic autorizat, în vederea valorificarii acestora;
* deșeurile menajere vor fi colectate în recipiente închise, tip europubele și depozitate în spații special amenajate până la preluarea lor de către serviciul de salubritate local;
* material absorbant uzat - va fi colectat, în măsura în care se generează, în recipiente prevăzute cu capac și va fi predat în vederea valorificării/eliminării.
* apele menajere uzate de la toaletele organizării de șantier vor fi vidanjate periodic și transportate la stația de epurare care deservește zona.
* este interzisă depozitarea temporară a deșeurilor, imediat după producere direct pe sol sau în alte locuri decât cele special amenajate pentru depozitarea acestora; toți lucrătorii vor fi instruiți în acest sens.
* se va urmări transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția astfel a unor depozite neorganizate și necontrolate de deșeuri sau împrăștierea lor pe teren sub influența vântului.

În perioada funcționării obiectivului colectarea deșeurilor generate pe amplasament se va face într-un spațiu special amenajat în incinta obiectivului. Se va institui colectarea selectivă a deșeurilor pe categorii, în recipiente colorate diferit și inscripționate.

**h.3)** **programul de prevenire şi reducere a cantităţilor de deşeuri generate;**

Activitățile desfășurate trebuie să țină cont de o ierarhie a opțiunilor de gestionare a deșeurilor. Prima opțiune este prevenirea producerii de deșeuri, prin alegerea încă din faza de proiectare a celor mai bune tehnologii. Dacă evitarea producerii de deșeuri nu este întotdeauna posibilă, atunci trebuie minimizată cantitatea de deșeuri generată prin reutilizare, reciclare și valorificare energetică. Etapa de eliminare a deșeurilor trebuie aplicată numai după ce au fost folosite la maxim toate celelalte mijloace, în mod responsabil astfel încât să nu producă efecte negative asupra mediului.

Se va proceda la instruirea angajaților cu privire la prevenirea generării deșeurilor și obligația reutilizării produselor și a colectării selective a deșeurilor.

**h.4)** **planul de gestionare a deşeurilor;**

Toate categoriile de deșeuri se colectează separat și se predau către societăți autorizate, pe bază de bon de confirmare sau formular de încărcare - descărcare deșeuri în urma predării acestora către colectorii autorizați.

Este interzisă cu desăvârșire incinerarea deșeurilor pe amplasament.

**i) gospodărirea substanţelor şi preparatelor chimice periculoase:**

**i.1)** **substanţele şi preparatele chimice periculoase utilizate şi/sau produse**;

La realizarera obiectivului de investiții, ca și în perioada de funcționare, nu se vor utiliza substanţe sau preparate chimice periculoase.

**i.2)** **modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei**

Nu este cazul.

**B. Utilizarea resurselor naturale, în special a solului, a terenurilor, a apei şi a biodiversităţii.**

Pentru realizarea și punerea în funcțiune a obiectivului propus nu se vor utiliza resurse naturale de pe amplasament.

Materialele folosite la construcții și montaj vor fi produse în afara amplasamentului, urmând a fi livrate în zona de construcție în cantitățile necesare etapelor planificate.

**VII. DESCRIEREA ASPECTELOR DE MEDIU SUSCEPTIBILE A FI AFECTATE ÎN MOD SEMNIFICATIV DE PROIECT**

Soluția recomandată prin proiect nu introduce efecte negative suplimentare asupra solului, drenajului, microclimatului apelor de suprafață, vegetației, faunei, aerului sau peisajului.

Totuși, există riscul ca în perioada de execuție să apară efecte negative, astfel că, în cele ce urmează, vom preciza principalii factori poluanți ce pot apărea și măsuri preventive minime ce sunt obligatoriu de respectat.

1. **impactul asupra calităţii şi regimului cantitativ al apei**

Pe parcursul derulării lucrărilor în amplasament se va ține cont de următoarele aspecte:

* utilizarea de toalete ecologice prevăzute cu lavoare pentru personalul executant;
* depozitarea materialelor de construcții necesare și a deșeurilor generate numai în spațiile special amenajate;
* staționarea mijloacelor de transport și a utilajelor numai în spațiile special amenajate (platforme pietruite sau betonate);
* se recomandă achiziționarea de material absorbant în vederea intervenției prompte în cazul unor scurgeri accidentale de produse petroliere în zona obiectivului.

Se consideră că impactul asupra componentei de mediu apă în etapa de realizare a investiţiei este nesemnificativ şi temporar, în condițiile în care lucrările de execuţie se vor realiza conform prevederilor legislaţiei în vigoare.

În perioada funcționării obiectivului din activitate vor rezulta ape uzate menajere a căror evacuare se va face gravitațional, în rețeaua de canalizare existentă în zonă.

Apele meteorice de pe acoperișul clădirii vor fi colectate prin burlane și vor fi evacuate în spațiile verzi de pe amplasament.

Se va proceda la asigurarea etanșeității instalațiilor, prin controale periodice și remedierea operativă a defecțiunilor.

1. **impactul asupra calităţii aerului și climei**

Terenul pe care urmează a se construi obiectivul este situat în vestul satului Vama Veche, comuna Limanu. Pe perioada execuției se vor semnala emisii datorate gazelor de eșapament de la autovehiculele de transport.

In perioada de implementare a proiectului, mijloacele de transport si utilajele folosite pentru realizarea lucrărilor de construire vor genera poluanți caracteristici arderii combustibililor în motoare. Prin arderea carburanților (motorina) în motoarele Diesel se degajă în atmosferă gaze de eșapament, în a căror componentă sunt: oxizi de azot (NO2), oxizi de carbon (CO), oxizi de sulf (SOx), compuși organici volatili, pulberi. Regimul emisiilor acestor poluanți este dependent de nivelul activității zilnice. Cantitățile de noxe eliberate in atmosfera depind de: puterea, regimul și timpul de funcționare al motoarelor, caracteristicile carburantului folosit, condițiile climatice etc.

Lucrările de manipulare a solului sunt însoțite de emisii de pulberi în spectru dimensional larg. Emisia de praf este puternic dependentă de conținutul de umiditate al materialului sau solului.

Se apreciază că impactul direct va manifesta pe o perioadă scurtă de timp și va fi redus în condițiile aplicării unor măsuri specifice de micșorare a poluării, precum:

* stropirea căilor de acces, dacă va fi cazul;
* utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
* utilizarea de combustibili cu conținut redus de sulf, conform prevederilor legislative în vigoare;
* transportul materialelor de constructie ce pot elibera in atmosfera particule fine se va face sub prelata; se va adapta viteza de rulare a mijloacelor de transport la calitatea suprafetei de rulare pentru minimizarea cantitatilor de pulberi antrenate in aer;
* constuctia/ schelele vor fi acoperite cu plasa de protectie pentru limitarea imprastierii prafului catre cladirile sau terenurile invecinate.

În perioada de functionare a obiectivului, impactul asupra aerului va fi dat de cresterea intensității traficului în zonă. Acestea sunt însă apreciate ca fiind nesemnficative.

Imobilul este prevăzut ce centrală electrică pentru prepararea apei calde și va avea funcționare estivală.

1. **impactul asupra solului- subsolului**

Pe parcursul implementarii obiectivului, posibilul impact asupra factorului de mediu sol –subsol este reprezentat de lucrările de săpătură pentru groapa de fundație, operațiuni care vor afecta orizonturile superficiale ale solului și subsolului pe o adâncime de maximum 2,5 m sau de scurgeri accidentale de carburant de la utilajele implicate in constructie. In acest ultim caz se va interveni prompt cu material absorbant.

Alte activități cu impact asupra factorului de mediu sol/subsol în perioada de construire a obiectivului sunt: depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului, sau tranzitarea/staționarea autovehiculelor în zone necorespunzătoare.

In perioada de functionare, impactul asupra solului si subsolului se poate manifesta sub forma unor scurgeri accidentale in sol a apelor menajere in cazul deteriorarii sistemului de conducte prin care acestea sunt transportate.

Impactul cumulat asupra solului si subsolului este dat de cresterea suprafetei construite existente în zonă cu cea aferenta proiectului (286 mp), respectiv de cantitatea de sol dislocata pentru realizarea fundatiei (cca 700 mc).

1. **impactul asupra biodiversităţii, conservarea habitatelor naturale, a florei şi a faunei sălbatice**

Terenul studiat, din intravilanul UAT Limanu, sat Vama Veche, nu este situat în incinta sau în vecinătatea unei arii naturale protejate, iar realizarea și funcționarea obiectivului nu sunt de natură să determine modificări asupra unor ecosisteme acvatice sau terestre.

1. **impactul asupra populaţiei și sănătăţii umane**

Investiția propusă se va amenaja pe terenul aparținând beneficiarului, fără a afecta alte proprietăți sau circulații publice. Prin realizarea obiectivului propus nu se modifică funcţiunile prevăzute în Certificatul de urbanism.

În jurul amplasamentului nu există obiective culturale sau religioase a căror activitate să fie stânjenită de funcționarea noului obiectiv. Precizăm de asemenea că terenul vizat nu se află în zone de risc de inundabilitate, alunecări de teren etc.

Apa furnizată în sistem centralizat garantează condiţiile de calitate impuse prin reglementările legislative în vigoare. De asemenea, colectarea si transportul apelor uzate menajere la o stație de epurare va împiedica impurificarea apelor de suprafaţă şi subterane, a solului, subsolului şi aerului cu noxe specifice acestor ape.

Lucrarile de constructie nu presupun un impact major asupra populatiei, deoarece se deruleaza pe o perioada scurta de timp. Impactul indirect ce se manifestă este determinat de emisiile în aer, impactul prin zgomot și asupra peisajului.

Pentru reducerea efectelor negative asupra populației și sănătății umane lucratorii vor fi informați și instruiți cu privire la respectarea regulilor privind protecția calității apelor și prevenirea accidentelor.

1. **impactul asupra peisajului şi mediului vizual**

Impactul vizual este un aspect subiectiv, ce ține de factori sociali, culturali, de modul de percepție al receptorului (subiectivismul în percepția estetică).

În timpul realizării lucrărilor peisajul va fi afectat de prezența utilajelor și a echipelor de muncitori în organizarea de șantier. Se va înregistra un impact vizual negativ direct, pe termen scurt, pe perioada de implementare a proiectului.

Efectul de modificare a peisajului actual cauzat de ridicarea clădirii se va manifesta pe termen lung, pe toata perioada de viață a obiectivului. Ținând cont însă că investiția nou propusă se va realiza în zonă destinată construcțiilor de locuințe, case de vacanță sau minipensiuni, zonă care nu face parte din patrimoniu istoric sau cultural și va avea un caracter modern în conformitate cu tendințele arhitecturale ale zonei, se apreciază că efectul asupra peisajului nu este unul negativ.

1. **extinderea impactului (zona geografică, numărul populatiei/ habitatelor/ speciilor afectate);**

Impactul se va resimți local în zona amplasamentului , în perioada executării lucrărilor.

1. **magnitudinea si complexitatea impactului;**

Caracteristicile impactului potențial decurg doar din activitățile de construcție.

Se poate considera ca impactul pe perioada de realizare a investiției este pe termen scurt.

În ceea ce privește impactul cumulativ, definit ca efectul unui grup de activități sau acțiuni cu incidență asupra unei suprafețe sau a unei regiuni, a căror relevanță asupra mediului în semnificație singulară este lipsită de importanță, însă în asociere cu alte activități, inclusiv cele previzionate a se realiza in viitor, poate conduce la apariția unui impact semnificativ, facem următoarele precizări:

* În zona de interes pentru realizarea investiţiei nu există în prezent obiective/activităţi economice ce ar putea interfera cu aceasta, atât în faza de construire, cât şi în faza de funcţionare;
* edificarea imobilului se va face în condițiile încadrării în coeficienții urbanistici prevăzuți de PUG aprobat prin HCL Limanu nr. 112/2016.
* Tinând seama de faptul că zona este rezervată construcțiilor rezidențiale și turistice, efectele sinergice ale proiectului cu cele ale celorlalte activităţi umane din zonă nu sunt în măsură să genereze un impact negativ semnificativ;
* La elaborarea proiectului au fost prevăzute numeroase măsuri de evitare şi reducere a impactului asupra mediului. Investigarea atentă a condiţiilor de mediu din zona amplasamentului (nivel actual de zgomot, calitatea aerului etc.) au condus la formularea unor măsuri suplimentare evidențiate la capitolele respective ale memoriului de prezentare.

1. **probabilitatea impactului;**

Impact direct asupra locuitorilor din zona poate aparea numai in caz de accident în timpul transportului sau manevrării utilajelor.

Un impact indirect se manifestă în condițiile apariției unor situații de poluare accidentală sau în cazul în care nu se iau măsurile necesare.

1. **durata, frecvența și reversibilitatea impactului;**

Nu este cazul

1. **masurile de evitare, reducere sau ameliorare a impactului semnificativ asupra mediului;**

Functionarea utilajelor si vehiculelor utilizate pentru activitati de transport si constructie-montaj va genera o serie de poluanti specifici arderii motorinei. Se vor lua masuri de prevenire si reducere a poluarii aerului, masuri ce vor fi respectate pe intraga perioada de constructie

Zgomotul din perioada de construcţie poate avea un impact pe termen scurt. Zgomotul emis de utilajele si vehiculele folosite pe santier pentru activitati de constructie se diminueaza pe masura cresterii distantei fata de sursa.

1. **natura transfrontiera a impactului.**

Proiectul propus nu are impact transfontalier.

1. **Vulnerabilitatea proiectului la schimbările climatice**

Efectele negative ale schimbărilor climatice se resimt în ultima vreme atât pe plan economic şi social, cât şi asupra ecosistemelor naturale. Deoarece clădirile reprezintă 28% din emisiile globale, 36% în Europa și 40% în Statele Unite, pentru a reuși în acțiunea climatică, va fi încurajată fololsirea de metode și materiale sustenabile în edificarea lor.

La implementarea proiectului propus s-au avut în vedere următoarele aspecte:

a). măsuri de atenuare a schimbărilor climatice

* Pentru obținerea agentului termic se va folosi energie electrică și nu se vor utiliza combustibili fosili;
* Realizarea și funcționarea obiectivului nu implică activități de exploatare a terenurilor, nu se schimbă folosința actuală a terenului, acesta fiind încadrat la categoria curți-construcții;
* Prin amenajarea spațiilor exterioare imobilului vor fi organizate spații verzi ceea ce va îmbunătăți calitatea aerului în zonă, va îmbunătăți drenajul și calitatea proceselor fizice, chimice şi biologice din sol.
* Se va folosi pe cat posibil forță de muncă locală, antreprenori locali, astfel încât să nu fie necesar transportul angajaților pe distanțe mari;
* Se va încerca aprovizionarea cu materii prime de la societăţi locale pentru a evita transportul acestora de la distanţe mari;
* Se vor utiliza ferestre eficiente, cazane cu randament crescut, pereți corect izolați;
* Autovehiculele pentru transportul materiilor prime vor avea capacități adaptate la volumul mărfurilor.

b). măsuri de adaptare la schimbările climatice

Pentru reducerea / eliminarea riscurilor asociate cu schimbările climatice au fost propuse măsuri / soluții de adaptare:

* Materialele propuse pentru edificarea imobilului sunt alese în termeni economici pentru versatilitate și rezistență la efectele schimbărilor climatice; construcția obiectivului va presupune costuri reduse pentru transport, montaj și întreținere.
* Suprafața mare de spațiu verde din jurul imobilului și de pe terase va asigura un bun drenaj al apelor pluviale.
* Hidroizolarea fundațiilor va asigura stabilitatea construcției.
* Se recomandă studierea posibilităților de înmagazinarea apelor pluviale pentru utilizarea lor în perioadele de secetă la întreținerea spațiilor verzi.

Astfel putem considera că obiectivul propus nu va fi expus unor riscuri ridicate sau extreme. Acesta va putea prezenta riscuri medii de expunere la valurile de căldură și la secetă.

**VIII. PREVEDERI PENTRU MONITORIZAREA MEDIULUI - dotări şi măsuri prevăzute pentru controlul emisiilor de poluanţi în mediu, inclusiv pentru conformarea la cerinţele privind monitorizarea emisiilor prevăzute de concluziile celor mai bune tehnici disponibile aplicabile. Se va avea în vedere ca implementarea proiectului să nu influenţeze negativ calitatea aerului în zonă.**

Monitorizarea este o acțiune importantă, deoarece constituie mecanismul care permite verificarea eficienţei măsurilor adoptate pentru reducerea impactului infrastructurii asupra mediului. Un program de monitorizare corect va servi următoarelor scopuri:

* detectarea erorilor în construirea, funcţionarea sau întreţinerea lucrărilor;
* evaluarea modului în care măsurile adoptate au ca efect reducerea sau eliminarea impactului negativ pe termen lung.

Pe perioada execuţiei lucrărilor este necesar a se desfăşura o activitate de monitorizare a factorilor de mediu în scopul urmăririi eficienţei măsurilor aplicate, cât şi pentru a stabili măsuri corective în cazul neîncadrării în normele specifice. În acest sens se propun următoarele măsuri:

* identificarea şi monitorizarea surselor de poluare;
* stabilirea unui program de măsuri pentru determinarea nivelului de zgomot pe durata lucrărilor;
* gestionarea controlată a deşeurilor rezultate, în zona frontului de lucru;
* stabilirea unui program de prevenire şi combatere a poluării accidentale: măsuri necesar a fi luate, echipe de intervenţie, dotări şi echipamente pentru intervenţie în caz de accident;
* organizarea unui sistem prin care populaţia să poată informa constructorul asupra nemulţumirilor pe care le are, legate de poluarea din această perioadă, siguranţa traficului etc.

În cazul de față nu sunt necesare dotari speciale de monitorizare a factorilor de mediu.

**IX. LEGĂTURA CU ALTE ACTE NORMATIVE ȘI / SAU PLANURI / PROGRAME / STRATEGII / DOCUMENTE DE PLANIFICARE**

1. **Justificarea încadrării proiectului, după caz, în prevederile altor acte normative naţionale care transpun legislaţia Uniunii Europene:**

* Directiva Parlamentului European şi a Consiliului 94/63/CE, privind controlul emisiilor de compuşi organici volatili rezultaţi din depozitarea benzinei şi distrubuţia sa de la terminale la staţiile de benzină, este transpusă în legislația românescă prin Legea 264/20.12.2017.
* Directiva 2010/75/UE (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) – nu e cazul
* Directiva 2012/18/UE a Parlamentului European și a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei 96/82/CE a Consiliului – nu e cazul
* Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei – nu e cazul
* Directiva-cadru aer 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa – nu e cazul
* Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive – nu e cazul
* Altele – nu e cazul

1. **Se va menţiona planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.**

Conform Certificatului de urbanism nr. 101/09.05.2023 și anexei la acesta (4), terenul studiat este supus reglementărilor urbanistice din UTR L2a – Vatra satului, destinația fiind de locuire, dotări, agroturism conform PUG Limanu. Terenul este liber de construcții.

Proiectul prevede și amenajarea de spații verzi pentru respectarea prevederilor HCJ Constanța nr. 152/2013.

**X. LUCRĂRI NECESARE ORGANIZĂRII DE ȘANTIER**

Cu toate că lucrările nu sunt de mare anvergură, la demararea proiectului se va amenaja o organizarea de șantier în incinta amplasamentului, pe o platformă pietruită.

* Organizarea de santier va fi dotată cu pubele destinate deseurilor, punct PSI, tablou electric, platforma materii prime, toalete ecologice, rampă de spalare cauciucuri auto.
* Spaţiul ocupat de organizarea de şantier va fi limitat la strictul necesar.
* În incinta organizării de şantier nu este prevăzut nici un depozit de carburanţi.
* Materialele ce se vor pune în operă se vor procura de la furnizori fiind verificate calitativ și cantitativ și însoțite de certificate de calitate și buletine de analiză.
* Materialele se vor depozita funcție de volum, valoare, caracteristici fizico - chimice în spații închise sau în curtea obiectivului.
* Se vor lua masuri preventive cu scopul de a evita producerea accidentelor de lucru sau a incendiilor.
* La ieșirea din organizarea de șantier se va asigura curățarea roților autovehiculelor înainte ca acestea să părăsească incinta.
* Se interzice spălarea mașinilor sau a utilajelor în zona de lucru ori deversarea de ape uzate necontrolat în zona amplasamentului;
* Se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier.
* Va fi asigurat un iluminat adecvat al perimetrului de lucru care să permită lucrărilor în condiții de siguranță.

Din punct de vedere a protectiei mediului, se vor lua masuri specifice pe perioada realizarii proiectului de investitii:

* se va evita poluarea accidentala a factorilor de mediu pe toata durata executiei;
* managementul deseurilor rezultate din lucrarile de constructii va fi in conformitate cu legislatia specifica de mediu si va fi atat in responsabilitatea titularului de proiect, cat si a constructorului ce realizeaza lucrarile;
* deseurile de constructie vor fi transportate si depozitate pe baza de contract, cu unitatile si in amplasamentul stabilit de Primaria Limanu;
* nu se vor depozita materii materiale sau deseuri in afara perimetrului obiectivului.

**XI. LUCRARI DE REFACERE A AMPLASAMENTULUI LA FINALIZAREA INVESTITIEI, IN CAZ DE ACCIDENTE SI/SAU LA INCETAREA ACTIVITATII, IN MASURA IN CARE ACESTE INFORMATII SUNT DISPONIBILE**

* **lucrarile propuse pentru refacerea amplasamentului la finalizarea investitiei, in caz de accidente si/sau la incetarea activitatii;**
* Spațiile verzi vor fi amenajate la nivelul solului, pe o suprafață de 190 mp, reprezentând 16,85% din suprafața terenului. Totodată se va proceda la realizarea unui gard verde a cărui dezvoltare pe verticală va aduce un plus de 257,8 mp (23,35%) spații verzi. Suprafața de spatii verzi va fi suplimentată prin amplasarea de jardiniere pe terasele camerelor, însumând 117 mp (10,38%). În acest fel se atinge procentul minim de spații verzi înierbate și plantate prevăzut de HCJC 151/25.05.2013 pentru acest tip de funcțiune, de 50%. Organizarea spațiilor verzi va presupune plantări de arbori și arbuști decorativi, material dendrologic de calitate, precum și plantare de gazon. Toate acestea asigura estetica și funcționalitatea maximă a spațiului amenajat, în concordanță cu funcția de relaxare și agrement urmărită.
* **Aspecte referitoare la prevenirea și modul de răspuns pentru cazuri de poluări accidentale**
* În cazul unor scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele folosite, factorul de mediu care poate fi afectat este solul; în acest caz se recomandă achiziționarea de material absorbant pentru intervenția promptă.
* Se recomandă amenajarea unor spații corespunzătoare pentru depozitarea controlată a deșeurilor produse pentru a evita riscul ca acestea să ajungă pe terenurile învecinate sau să fie depozitate necontrolat în incinta obiectivului.
* **Aspecte referitoare la închiderea/dezafectarea/demolarea obiectivului**
* În cazul demolării obiectivului, la încetarea activității, va fi necesară dezafectarea tuturor echipamentelor, instalațiilor, respectând procedurile de colectare, sortare și depozitare pe categorii a tuturor materialelor ce rezultă din aceste activități.
* materialele rezultate în urma dezafectării vor fi valorificate prin firme autorizate sau, după caz eliminate în depozite autorizate, care le acceptă la depozitare conform criteriilor prevăzute în ordinul MMGA nr. 95/2005.
* se va reface amplasamentul la starea inițiala, sau va fi pregătit pentru o viitoare construcție, în funcție de destinația ulterioară a terenului.
* **Modalități de refacere a stării inițiale/reabilitare în vederea utilizării ulterioare a terenului**
* Aceste modalități se vor stabili, dacă va fi cazul la momentul luării deciziei privind desființarea obiectivului și depind de strategia care se va adopta în ceea ce privește utilizarea ulterioară a terenului.

**XII. ANEXE :**

1. planul de încadrare în zonă a obiectivului
2. extras de carte funciara
3. act de alipire
4. certificat de urbanism
5. plan de situaţie
6. planuri de situație nivele
7. aviz RAJA SA

**XIII. Proiectul nu intră sub incidenţa prevederilor art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.**

**XIV. Proiectul propus nu se realizează pe ape și nici nu are legătură cu apele de suprafață sau subterane.**

**XV. Criteriile prevăzute în anexa nr. 3 la Legea nr. 292/2018 privind evaluarea impactului anumitor proiecte publice şi private asupra mediului se iau în considerare, dacă este cazul, în momentul compilării informaţiilor în conformitate cu punctele III - XIV.**

Semnătura titularului

....................................................